মারুয়ান ফেলাইনি
মারুয়ান ফেলাইনি-বাক্কিউই (উচ্চারণ [mɑrwan fɛlajni]; জন্ম: ২২ নভেম্বর ১৯৮৭; মারুয়ান ফেলাইনি নামে সুপরিচিত) হলেন একজন বেলজিয়াম ফুটবলার যিনি চাইনিজ ফুটবল ক্লাব শ্যানডং লুনেং তাইশান এবং বেলজিয়াম জাতীয় দলের হয়ে খেলেন। মরোক্কান পিতামাতার ঘরে জন্মানো ফেলাইনি বিভিন্ন ক্লাবের হয়ে যুবদলে খেলেন। বেলজিয়ান ক্লাব স্ট্যান্ডার্ড লিগের হয়ে প্রথম ডিভিশন ও ইবোনি শু শিরোপা জেতার পর, ইংলিশ ক্লাব এভারটন তাকে তাদের দলে নেয়। তিনি ২০০৮-০৯ মৌসুমে এভারটনের সেরা তরুণ খেলোয়াড় নির্বাচিত হন। এভারটনে ৫ বছর কাটানোর পর, ২০১৩ সালের সেপ্টেম্বর মাসে, ইংলিশ জায়ান্ট ম্যানচেস্টার ইউনাইটেড £২৭.৫ মিলিয়ন ইউরোর বিনিময়ে তাকে এভারটন থেকে তাদের দলে নিয়ে আসে।